OpenLLM-France/wikimedia huggingface dataset:
# Monòlit commemoratiu a Mossèn Domingo Sol

El monòlit commemoratiu a Mossèn Domingo Sol és una obra de Tortosa (Baix Ebre) inclosa a l'Inventari del Patrimoni Arquitectònic de Catalunya.

## Descripció

El monòlit es troba en el pati del Convent dels germans Operaris Diocesans, enfrontat a la façana principal d'aquest. Es tracta d'una columna truncada d'uns 2'5m d'alçada i 1'5m de diàmetre, amb base irregular i fust circular. En el sector central hi ha la inscripció: "Al Doctor/D. Manuel Domingo y Sol/1836-1909/Sus compatriotas y admiradores/1911". Rodejant la base de la columna, entre corones de llorer, hi ha altres inscripcions referides a les virtuts de Mossèn Sol. La resta de la superfície és treballada amb motius florals i vegetals entrellaçats a manera de garlandes, i un altre relleu representant un àngel en forma de figura femenina típicament modernista, amb coll i cabells agitats i abraçant la columna; una de les ales és trencada.

## Història

És part del monument erigit en honor de Mn. Sol a la Plaça que porta el seu nom el 1911. El 1932 fou traslladat al jardí del claustre de la seu, i el 1936 mutilat i deixat en el seu estat actual. En principi sobre la columna hi havia la imatge del sacerdot.
Manuel Domingo i Sol fou el fundador a Tortosa del Col·legi dels Germans Operaris Diocesans, o de Sant Josep, per a seminaristes (1873). Va ser director seu fins al 1880, creant altres col·legis també a València i Múrcia. El 1892 inaugurà a Roma el col·legi per a la formació del clergat espanyol. El 1930 es va iniciar el seu procés de beatificació.

## Referències

* 1 2 3 «Monòlit commemoratiu a Mossèn Domingo Sol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Punt tipogràfic

El punt tipogràfic és la unitat de mesura utilitzada en impremta, a partir de la qual es fabrica tot el material tipogràfic. En el sistema Didot equival a uns 0,376 mm (exactament 0,376065 mm a la temperatura de 20 °C). La unitat de mesura equivalent a dotze punts s'anomena cícero.
En el sistema anglosaxó i en diversos països hispanoamericans que no van adoptar el sistema Didot, el "punt tipogràfic" es basa en la pica (una mica inferior al cícero) i és la dotzena part d'aquesta, equivalent a 0,3514729 mm.

## Història

Antigament, cada fonedor donava una mesura diferent als tipus que fabricava. Va ser el fonedor francès Pierre Simon Fournier (el Jove) el primer a unificar les diferents mesures el 1742. Per a això, va escollir el tipus més petit, i el va dividir en sis parts, a les quals va anomenar «punts». Al doble del nomparell (12 punts) el va denominar «cícero». El "punt Fournier" tenia 0,35 mm i l'alçada del tipus era de 22,05 mm.
El 1760, François-Ambroise Didot, membre d'una cèlebre dinastia francesa d'impressors, va perfeccionar el sistema de mesura. No es va basar en cap tipus existent, com havia fet Fournier, sinó en el peu reial, la unitat de mesura més estesa a la França de la seva època. El punt tipogràfic de Didot mesurava 0,375971510 mm, però aquesta equivalència va sofrir petites variacions al llarg del temps. Finalment, una llei de 1879 va fixar l'equivalència 1 m = 2660 punts. Aquest sistema, anomenat "Sistema Didot", va ser adoptat per la major part del món tipogràfic, excepte Anglaterra, Estats Units i alguns països hispanoamericans, que empren la pica (i el punt de pica) com a unitat de mesura.

## Vegeu també

* Em (tipografia)
* Tipografia

## Bibliografia

* Martínez de Sousa, José: Diccionari de tipografia i del llibre. Madrid: Paraninfo, 1974.

## Enllaços externs

* http://www.sizes.com/tools/type.htm
* http://www.artlebedev.com/mandership/81/
# Lubricogobius tre

Lubricogobius tre és una espècie de peix de la família dels gòbids i de l'ordre dels perciformes.

## Enllaços externs

* AQUATAB
# Rasbora borneensis

Rasbora borneensis és una espècie de peix cipriniforme de la família dels ciprínids.

## Morfologia

Els mascles poden assolir els 8 cm de longitud total.

## Distribució geogràfica

Es troba al sud i a l'oest de Borneo.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Bleeker, P. 1860. De visschen van den Indischen Archipel, Beschreven en Toegelicht. Deel II. [Also:Ichthyologiae Archipelagi Indici Prodromus, Auct., Volum II. Cyprini. Ordo Cyprini. Karpers. Acta Soc. Sci. Indo-Neerl. v. 7 (N. S., v. 2): 1-492 + i-xiii.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ayaka Takahashi

Ayaka Takahashi (Kashihara, 19 d'abril de 1990) és una esportista japonesa que competeix en bàdminton en la categoria de dobles.
Va guanyar la medalla de plata en la categoria de dobles en els Jocs Asiàtics de 2014. El 2016 va guanyar el Super Sèries Masters All England en dobles. La seva parella en dobles és Misaki Matsutomo.

## Palmarès internacional

Jocs Asiàtics :
| Any | Lloc | Medalla | Prova |
| 2014 | Incheon ( Corea del Sud) | 2 | Dobles |

## Tornejos guanyats

| Nombre | Any | Torneig | Categoria |
| 1 | 2009 | Japó | BWF International Challenge |
| 2 | 2009 | Bèlgica | BWF International Challenge |
| 3 | 2009 | Índia | BWF Grand Prix |
| 4 | 2012 | Estats Units | BWF Grand Prix Gold |
| 5 | 2012 | Canadà | BWF Grand Prix |
| 6 | 2012 | Indonèsia | BWF Grand Prix Gold |
| 7 | 2014 | Alemanya | BWF Grand Prix Gold |
| 8 | 2014 | Japó | BWF Super Sèries |
| 9 | 2014 | Dubai | BWF Super Sèries Masters Finals |
| 10 | 2015 | Índia | BWF Super Sèries |
| 11 | 2016 | All England | BWF Super Sèries Premier |
| 12 | 2016 | Índia | BWF Super Sèries |
    BWF Super Sèries Premier/Finals
    BWF Super Sèries
    BWF Grand Prix Gold
    BWF Grand Prix
    BWF International Challenge

## Referències

* ↑ «Ayaka Takahashi en BWF». [Consulta: 17 març 2016].

## Enllaços externs

* Fitxa BWF d'Ayaka Takahashi
# Nautilus cookanum

Nautilus cookanum és una espècie extinta de mol·lusc cefalòpode de la família Nautilidae. Visqué durant l'Eocè. N. cookanum va ser agrupat en un tàxon únic, juntament amb altres espècies extintes, basat en els caràcters compartits de les seves conquilles.

## Referències

* ↑ «BioLib: Nautilus cookanum». [Consulta: 26 març 2021].
# José López Varela

José López Varela fou un advocat i polític gallec nascut a Lugo. Membre del Partit Republicà Radical, treballà com a mestre nacional i com a inspector d'ensenyament, i fou diputat per la província de Pontevedra a les eleccions generals espanyoles de 1931 i 1933.

## Referències

* ↑ Víctor Manuel Arbeloa Muru. La Semana Trágica de la Iglesia en España (8-14 octubre de 1931). Madrid: Ediciones Encuentro, 2006, p.131.

## Enllaços externs

* Fitxa al Congrés dels Diputats
# Pullback

En matemàtiques, el concepte de pullback té diferents significats segons sigui el context. Els principals són:
   $L^{*}(f)(v_{1}...,v_{k})=f(Lv_{1}...,Lv_{k})\,$
   $f^{*}E=\{(x,e)\in X\times E\colon f(x)=\pi (e)\}$

## Bibliografia

* Jürgen Jost, Riemannian Geometry and Geometric Analysis, (2002) Springer-Verlag, Berlin ISBN 3-540-42627-2 See sections 1.5 and 1.6.
* Ralph Abraham and Jerrold E. Marsden, Foundations of Mechanics, (1978) Benjamin-Cummings, London ISBN 0-8053-0102-X See section 1.7 and 2.3.
# Lucrècia Bòrgia (pel·lícula)

Lucrècia Bòrgia (original: Lucrèce Borgia) és una pel·lícula franco-italiana dirigida per Christian Jaque, estrenada el 1953. Ha estat doblada al català.

## Argument

En la Roma pontifícia de finals del segle xv, Cèsar Borja usa i abusa del seu ascendent sobre la seva germana Lucrècia, criatura voluptuosa. Al grat de la seva política, combina els matrimonis de Lucrècia. Eliminat Sforza, s'ha de casar amb Alfons d'Aragó. Es sotmet i reconeix amb alegria en el seu futur espòs el desconegut que ha omplert dels seus favors un vespre de carnaval. El fàstic del duc d'Aragó cedeix aviat pas a l'amor. Per desgràcia, Cèsar somia amb una nova aliança. Fa assassinar Alfons. Resignada, dolorosament passiva, Lucrècia s'haurà de casar amb Alfons I d'Este.

## Repartiment

* Martine Carol: Lucrècia Borja, la germana de Cèsar
* Pedro Armendariz: Cèsar Borja
* Massimo Serato: Alfons d'Aragó
* Georges Lannes: L'ambaixador
* Tania Fédor: La dama d'Atours
* Valentine Tessier: Julia Farnese
* Christian Marquand: Paolo
* Piéral: El bufó
* Maurice Ronet: Perotto
* Arnoldo Foa: Micheletto
* Louis Seigner: El màgic
* Howard Vernon: el capellà
* Gilles Quéant: Sforza
* Olivier Mathot: L'escultor
* Jean d'Yd: El metge
* Raphaël Patorni: L'enviat del duc d'Este
* Jacky Blanchot: Un espadatxí
* Joe Davray: Un espadatxí
* Georges Demas: Un botxí de Micheletto
* Bernard Musson: Un seguidor del capellà
* Franck Maurice: Un botxí de Micheletto
* Christine Chesnay

## Referències

* ↑ esadir.cat. Lucrècia Borja. esadir.cat.
* ↑ «Lucrèce Borgia». The New York Times.
# Kilwa

«Kilwa o Qilwa» té aquests significats:
* Districte de Kilwa, regió de Lindi a Tanzània
* Kilwa Kivinje, ciutat de Tanzània a la costa continental, a uns 215 km al sud de Dar al-Salam i uns 2w0 km al nord de Kilwa Kisiwani
* Kilwa Kisiwani, població i ruïnes de Tanzània a uns 230 al sud de Dar al-Salam
* Sultanat de Kilwa o Sultanat de Quilwa, estat de la costa africana oriental centrat en Kilwa (segle X - 1505)
* Imperi de Kilwa, estat format al sud de Pèrsia per la família del bazràngides
# Gymnothorax intesi

Gymnothorax intesi és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 100 cm de longitud total.

## Distribució geogràfica

Es troba a Nova Caledònia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Greenville (Ohio)

Greenville és una població dels Estats Units a l'estat d'Ohio. Segons el cens del 2000 tenia 13.294 habitants.

## Demografia

Segons el cens del 2000, Greenville tenia 13.294 habitants, 5.649 habitatges, i 3.462 famílies. La densitat de població era de 851,2 habitants/km².
Dels 5.649 habitatges en un 0% hi vivien nens de menys de 18 anys, en un 46,5% hi vivien parelles casades, en un 11% dones solteres, i en un 38,7% no eren unitats familiars. En el 34,4% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,7% tenia menys de 18 anys, un 8,3% entre 18 i 24, un 25,4% entre 25 i 44, un 20,9% de 45 a 60 i un 22,7% 65 anys o més.
L'edat mediana era de 40 anys. Per cada 100 dones de 18 o més anys hi havia 78,6 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Greenville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Billy Hamilton

Billy Hamilton (Belfast, 9 de maig de 1957) és un exfutbolista nord-irlandès de la dècada de 1980 i entrenador de futbol.
A nivell de club va destacar a Linfield, QPR, Burnley, Oxford United, Limerick, Sligo Rovers, Coleraine i Distillery.
Fou 41 cops internacional amb la selecció d'Irlanda del Nord amb la que participà en la Copa del Món de futbol de 1982 i la Copa del Món de futbol de 1986.

## Referències

* ↑ Hugman, Barry. The PFA Premier and Football League Players' Records 1946–2005. Queen Anne Press, 2005.
* ↑ Marshall, Tyrone «Billy Hamilton: Clarets move saved me from my Loftus Road hell». , 18-11-2014.
* ↑ «Big Sam can complete unique Limerick 'hat-trick'». , July 22, 2016.
* ↑ Billy Hamilton a National-Football-Teams.com (anglès)
* ↑ Billy Hamilton Statistics Arxivat 2014-12-05 a Wayback Machine. FIFA; Retrieved 25 January 2010
* ↑ «1982 World Cup: Billy Hamilton scores for Northern Ireland against Austria». BBC, 22-06-2016. [Consulta: 1r gener 2021].
* ↑ Beacom, Steven «Billy Hamilton: When Northern Ireland hit the World Cup big time». , 05-06-2014.
# José M. Fernández de Velasco

José M. Fernández de Velasco Cremades (? - Reus 1940) va ser alcalde de Reus.
Gerent d'una important casa de vins de Reus, ca l'Yzaguirre, va ser regidor durant la Dictadura de Primo de Rivera. Nomenat alcalde de Reus el 7 d'octubre de 1939 en substitució de José Ramón de Amézaga, que havia dimitit del càrrec per un enfrontament amb el governador civil, va tenir un mandat breu amb un final tràgic: va morir d'accident de cotxe el 7 de maig de 1940, una mort que provocà una gran commoció i un solemne enterrament. En el seu mandat com a alcalde va comptar amb coneguts reusencs en el seu consistori, com ara Josep Caixés Gilabert, director de l'Institut, regidor durant la Dictadura i la República per la Lliga Regionalista, Joan Rofes, comerciant vinícola, Pau Ornosa Soler, farmacèutic, i després alcalde, Joan Bertran, que el va substituir a la seva mort i Felip Cabeza, cap del tradicionalisme local. Va promoure la construcció del "Monumento a los Caídos" que havia estat situat a l'actual plaça de la Llibertat, col·locant la primera pedra el 15 de gener de 1940, primer aniversari de l'entrada dels franquistes a Reus. A la seva mort, va ocupar interinament l'alcaldia de la ciutat Joan Bertran Borràs, del 7 de maig de 1940 a l'11 d'octubre del mateix any.

## Referències

* ↑ Duch, Montserrat. Reus sota el primer franquisme 1939-1951. Reus: Associació d'Estudis Reusencs, 1996, p. 193-194.
# Terme (Grècia)

Terme (en grec antic: Θέρμη) era una ciutat d'Etòlia, la capital del país i el lloc on es feien les reunions de la Lliga Etòlia. Era al bell mig de la regió, al nord del llac Tricònida i a tocar de la muntanya Penatòlion (Viena). Era considerada inexpugnable i com a tal era l'acròpoli de tota l'Etòlia i lloc de refugi quan calia. Una via la unia a Metapa, a la riba del llac Tricònida, passant per Pàmfia. La ciutat tenia un famós temple d'Apol·lo.
Tot i la seva fama d'inexpugnable fou conquerida per Filip V de Macedònia el 218 aC, que va sortir de Limnea a Tessàlia i va travessar el riu Aqueloos entre Estratos i Conope, i va seguir cap a Terme deixant a la dreta Estratos, Agrínion i Tèstia i a la dreta Conope, Lisimaquea, Tricònion i Fitèon. Va arribar a Metapa, a la riba del llac Triconis, des d'on va marxar contra Terme passant per Pàmfia. Filip va sorprendre la ciutat i la va ocupar i es va apoderar del tresors i d'armes i material bèl·lic, tot dipositat a la ciutat pels etolis confiats en la seva inexpugnabilitat. El rei macedoni s'ho va emportar gairebé tot i va incendiar part de la ciutat, destruint unes 2000 estàtues (només va deixar sense destruir les estàtues dels déus). De tornada va seguir el mateix camí però des Metapa va passar per una ciutat anomenada Acre.
Dotze anys després els etolis eren aliats de Roma, i altre cop Filip V va sorprendre la ciutat i la va ocupar (206 aC) i va destruir el que restava després de la seva anterior conquesta.
Terme ja no torna a aparèixer a la història i probablement va quedar despoblada i va desaparèixer. Es conserven les restes d'una muralla i un edifici a l'interior molt deteriorat.
Una ciutat macedònia va portar també el nom de Terme, i fou reanomenada més tard Tessalònica.

## Referències

* ↑ Ciceró, 1995, p. 200.

## Bibliografia

* Ciceró. Discursos (vol. XI): Discurs de gratitud al Senat. Discurs de gratitud al poble. Sobre la seva casa. Sobre la resposta dels Harúspexs. Fundació Bernat Metge, 1995. ISBN 978-84-7225-620-0.
# Pulley

Pulley és un grup de punk rock de Califòrnia format el 1994 conegut pel hardcore melòdic directe i dur.

## Trajectòria

La banda es va formar després de la sortida del vocalista Scott Radinsky de Ten Foot Pole, provocada per la necessitat d'aquesta d'un cantant a temps complet (Radinsky també havia estat un llançador important de Los Angeles Dodgers, entre altres equips). La formació inicial de Pulley incloïa el bateria de Strung Out Jordan Burns, el guitarrista Jim Cherry (antic baixista de Strung Out i de Zero Down), el guitarrista Mike Harder i l'antic baixista de Face to Face Matt Riddle. L'àlbum debut de Pulley, Esteem Driven Engine, va ser publicat el 1996 per Epitaph Records. Riddle més tard es va unir a No Use for a Name i va ser substituït per Tyler Rebbe.
El 28 de setembre de 2016, el segell discogràfic Cyber Tracks, propietat d'El Hefe de Nofx, va anunciar que havia signat amb Pulley i va publicar el seu primer àlbum d'estudi en 12 anys, No Change in the Weather, el 18 de novembre. La presentació d'aquest disc va marcar el 20è aniversari de la banda.

## Discografia
### Àlbums d'estudi

* Esteem Driven Engine (1996)
* 60 Cycle Hum (1997)
* @#!* (1999)
* Together Again for the First Time (2001)
* Matters (2004)
* No Change in the Weather (2016)
* The Golden Life (2022)

### Directes

* Encore (2021)

### EP

* Time-Insensitive Material (2009)
* The Long And The Short Of It (2011)
* Different Strings (2021)

### Compartits

* The Slackers/Polley Split (2004)

## Referències

* ↑ Oddball (en anglès). Los Angeles Magazine, 1999-06.
* ↑ «The Punk Site. Com | Punk. Respect It.», 27-09-2007. Arxivat de l'original el 2007-09-27. [Consulta: 11 maig 2022].
* ↑ «CYBER TRACKS Sign California Punk-Rock Band PULLEY». Rockchickenz.com. [Consulta: 8 setembre 2020].
* ↑ «Pulley Celebrate 20th Anniversary With 'No Change In The Weather'». Punktastic.com. [Consulta: 8 setembre 2020].
* ↑ Sacher, Anrew. «Pulley prep new LP 'The Golden Life' (stream the title track)» (en anglès), 20-04-2022. [Consulta: 11 maig 2022].
* ↑ «Pulley to record new LP in January». Punknews.org. [Consulta: 8 setembre 2020].
# Llitera (moble)

* Per a altres significats, vegeu «Llitera (desambiguació)».
Una llitera, o llit mariner, és un moble compost de dos o més llits situats un damunt de l'altre. Habitualment, són utilitzats en espais reduïts i, particularment, en habitacions infantils, permeten que dos o més nens dormin a la mateixa habitació. L'espai s'optimitza més encara en posar calaixos sota la llitera, on es guarden joguines, roba de llit, etc.
Són també habituals en embarcacions, albergs, internats i, sobretot, a les casernes i presons.

## Referències

* ↑ Bonnier Corporation. Popular Science. Bonnier Corporation, març 1978, p. 102– [Consulta: 15 abril 2011].
# Hidronetejadora

Una netejadora a pressió o hidronetejadora és una màquina que bomba aigua a velocitat a través d'una tovera per a la neteja de superfícies amb un raig d'aigua a alta pressió. Una netejadora d'aigua a alta pressió es compon de presa d'aigua o dipòsit, bomba, mànega, llança, tovera i accionament. Els accionaments de les hidronetejadores són molt diversos i poden ser:
* Motors elèctrics.
* Motors de combustió interna.
* Transmissions a la presa de força de maquinària agrícola.
* Motors hidràulics.
Les bombes de les hidronetejadores són del tipus de desplaçament positiu, i normalment de pistons ceràmics, que realitzen un moviment de vaivé, aspirant i impulsant l'aigua alternativament. Les bombes de les hidronetejadores, tenen, bàsicament dues configuracions:
* Axials: en les quals el moviment dels pistons es realitza per mitjà d'un plat oscil·lant.
* De cigonyal: en les quals el moviment dels pistons es realitza per mitjà d'un cigonyal.
Pel que fa al nombre de pistons és variable depenent de les prestacions de l'equip i del fabricant, i la més habitual la configuració triplex (de tres pistons), que és el nombre mínim de pistons perquè la sortida de la bomba no registri pics de pressió igual a zero.

## Vegeu també

* Rentat autoservei
* Kärcher

## Referències

* ↑ «Hidronetejadora». Cercaterm. TERMCAT, Centre de Terminologia.